สอบถามคุณค่ะ หากกินยาคุมฉุกเฉินหลังจากที่มีเพศสัมพันธ์ทันทีและก็ทานเม็ดที่ 2 หลังจากที่ทานเม็ดแรกภายใน 12 ชม แต่ประจำเดือนยังจะมาช่วง 17-22 กลางๆเดือนของรอบเดือนปกติ ควรจะเริ่มทานยาคุมแบบปกติต่อจากการทานยาคุมฉุกเฉินเลยหรือเปล่าคะ
สวัสดีค่ะ nanami,ยาคุมฉุกเฉินนั้น ไม่สามารถช่วยป้องกันการตั้งครรภ์ได้ 100% ดังนั้น แนะนำควรรอให้ประจำเดือนมาเสียก่อน เพื่อให้แน่ใจว่าไม่ได้มีการตั้งครรภ์เกิดขึ้น แล้วจึงจะเริ่มทานยาคุมกำเนิด โดยควรทานภายใน 1-5 วัน นับจากวันแรกที่มีประจำเดือนมา ยาคุมก็จะออกฤทธิ์ในการป้องกันการตั้งครรภ์ได้ทันทีค่ะแต่หากต้องการที่จะทานไปเลย ก็สามารถทำได้ เพียงแต่ในช่วง 7 วันแรกของการทานยา ควรงดการมีเพสสัมพันธ์ไปก่อน เพื่อรอให้ยาคุมได้เริ่มออกฤทธิ์ก่อน และเมื่อทานยาคุมหมดแผงแล้ว หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ